
REFERAT DE  APROBARE  A PROIECTULUI DE HOTĂRÂRE

privind trecerea terenului din str.Bucovinei, înscris în CF 406690 Timișoara, din proprietatea Statului Român și administrarea Municipiului Timișoara în domeniul privat și ulterior în domeniul public al Municipiului Timișoara

	 Terenul care face obiectul  acestui proiect  aparține intravilanului Municipiului Timişoara, fiind situat între străzile Bucovinei, Învățătorului și Constantin Stere, proprietatea Statului Român și administrarea directă a Municipiului Timișoara, conform Decretului Consiliului de Stat nr. 138 / 07.04.1979 privind exproprierea unor imobile în scopul realizării unui ansamblu de locuințe și a dotărilor social-culturale. 
În conformitate cu prevederile Legii 18/1991, alin.(1), terenurile aflate în proprietatea statului, situate în intravilanul localităţilor şi care sunt în administrarea primăriilor, trec în proprietatea municipiilor.
	Datele de identificare ale terenului sunt înscrise în CF 406690 Timișoara (CF vechi 43344), cu nr. top. 28340/1 și suprafața de 6143 mp.
	În vederea implementării unei administrații participative în care dezbaterea problemelor publice să se realizeze prin reţele de consultare  care să ofere  şanse de a accede la luarea deciziei publice tuturor cetăţenilor, a fost propus terenul respectiv pentru o dezvoltare complexă, în prezent terenul fiind neamenajat.
Menţionăm că terenul nu este de natură a constitui domeniu public al statului sau al judeţului conform prevederilor Ordonanței de Urgență nr.57/2019 privind Codul administrativ.
	Având în vedere cele menţionate mai sus, considerăm necesară și oportună aprobarea trecerii terenului din str. Bucovinei, înscris în CF 406690 Timișoara, din proprietatea Statului Român și administrarea Municipiului Timișoara în domeniul privat și ulterior în domeniul public al Municipiului Timișoara.               

RAPORT DE SPECIALITATE

privind trecerea terenului din str.Bucovinei, înscris în CF 406690 Timișoara, din proprietatea Statului Român și administrarea Municipiului Timișoara în domeniul privat și ulterior în domeniul public al Municipiului Timișoara

	Având în vedere Referatul de aprobare a proiectului de hotărâre nr. SC2020- 19038  / 18.08.2020 al Primarului Municipiului Timișoara și Proiectul de hotărâre privind trecerea terenului din str. Bucovinei, înscris în CF 406690, din proprietatea Statului Român și administrarea Municipiului Timișoara în domeniul privat și ulterior în domeniul public al Municipiului Timișoara, facem următoarele precizări:
Terenul care face obiectul  acestui proiect  aparține intravilanului Municipiului Timişoara, fiind situat între străzile Bucovinei, Învățătorului și Constantin Stere, fiind în proprietatea Statului Român și administrarea directă a Municipiului Timișoara, conform Decretului Consiliului de Stat nr. 138 / 07.04.1979  privind exproprierea unor imobile în scopul realizării unui ansamblu de locuințe și a dotărilor social-culturale. 
În conformitate cu prevederile Legii 18/1991, alin.(1), terenurile aflate în proprietatea statului, situate în intravilanul localităţilor şi care sunt în administrarea primăriilor, trec în proprietatea municipiilor.
	Datele de identificare ale terenului sunt înscrise în CF 406690 Timișoara (CF vechi 43344), nr. top. 28340/1 cu suprafața de 6143 mp.
	În vederea implementării unei administrații participative în care dezbaterea problemelor publice să se realizeze prin reţele de consultare  care să ofere  şanse de a accede la luarea deciziei publice tuturor cetăţenilor, a fost propus terenul respectiv pentru o dezvoltare complexă, în prezent terenul fiind neamenajat.
Menţionăm că terenul nu este de natură a constitui domeniu public al statului sau al judeţului conform prevederilor Ordonanței de Urgență nr.57/2019 privind Codul administrativ.
	Conform adresei Serviciului Juridic cu nr. SC2020-13212/16.07.2020 asupra terenului nu figurează litigii pe rolul instanţelor de judecată.
          Conform adresei Compartimentului Administare Fond Funciar nr. SC2020-13212/07.07.2020 parcela cu nr. top. vechi 23110/1/4 care se suprapune peste parcela cu nr. top. 28340/1 (după renumerotarea parcelelor din zona respectivă) face obiectul unui dosar în lucru al Comisiei Municipale de Fond Funciar, restituirea suprafeței solicitate nefiind posibilă pe vechiul amplasament conform prevederilor art. 10, alin.(1) din Regulamentul aprobat prin HG890/2005. De asemenea, parcelele cu nr. top. vechi 23124 și top. 23125 se suprapun peste parcela cu nr. top. 28340/1 (după renumerotarea parcelelor din zona respectivă) și  fac obiectul unui dosar în lucru al Comisiei Municipale de Fond Funciar, restituirea nefiind posibilă pe vechiul amplasament.
          În evidența informatizată a Biroului Clădiri Terenuri II Vest figurează depuse cereri de revendicare asupra terenului cu nr. top. 28340/1, respectiv top. vechi 23110/1/1, conform Legii 10/2001, art.21, alin.2,3, soluționate prin Dispoziția nr. 1047/25.04.2004 cu propunere de acordare despăgubiri, și nu figurează cereri depuse în baza O.U.G. nr. 94/2000 republicată, modificată și completată cu O.U.G.nr. 209/2005 privind retrocedarea unor imobile care au aparținut cultelor religioase din România.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii terenului din str. Bucovinei, înscris în CF 406690 Timișoara (CF vechi 43344) cu nr. top. 28340/1 și suprafața de 6143 mp, din proprietatea Statului Român și administrarea Municipiului Timișoara în domeniul privat și ulterior în domeniul public al Municipiului Timișoara.                
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

